Document ID: 31998R1633

RÅDETS FORORDNING (EF) Nr. 1633/98 af 20. juli 1998 om ændring af forordning (EØF) nr. 805/68 om den fælles markedsordning for oksekød
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtninger:
Rådet har ved forordning (EF) nr. 2222/96 (3) vedtaget bestemmelser om midlertidig justering af de regionale lofter, der er fastsat i artikel 4b, stk. 3, i Rådets forordning (EØF) nr. 805/68 (4), svarende til antallet af handyr, for hvilke den særlige præmie kan ydes i 1997 og 1998; langsigtede foranstaltninger er ved at blive udarbejdet; de justerede regionale lofter bør derfor videreføres et år;
forordning (EF) nr. 2222/96 bemyndigede Kommissionen til at træffe de fornødne foranstaltninger med hensyn til de rettigheder til ammekopræmier, der ikke udnyttes af producenterne i 1997 og 1998 og føres tilbage til den nationale reserve; af ovennævnte grunde bør tilladelsen videreføres et år;
for at undgå for store nedsættelser af den særlige præmie for stude i de medlemsstater, hvis producenter modtog sæsonpræmien i 1998, men som ikke opfylder betingelserne for at modtage fuld præmie i 1999, bør der undtagelsesvis fastsættes EF-finansiering i 1999 til ydelse af den nedsatte sats;
omstruktureringen af besætningerne af handyr i de nye tyske delstater er endnu ikke fuldstændig gennemført; fravigelsen af anvendelsen af grænsen på 90 dyr bør fortsat anvendes i 1999 -
UDSTEDT FØLGENDE FORORDNING:
Artikel 1
I forordning (EØF) nr. 805/68 foretages følgende ændringer:
1) I artikel 4b, stk. 3, litra b), andet afsnit, ændres »i 1997 og 1998« til »i 1997, 1998 og 1999«.
2) I artikel 4c, stk. 3, indsættes følgende afsnit efter andet afsnit:
»For 1999 finder andet afsnit dog ikke anvendelse.«3) Artikel 4f, stk. 4, andet led, affattes således:
»- foranstaltningerne vedrørende uudnyttede individuelle rettigheder i 1997, 1998 og 1999, som er blevet tilbageført til de nationale reserver.«4) I artikel 4k, stk. 1, som affattet med virkning fra 1. januar 1999, tilføjes følgende litra:
»d) Uanset litra a) kan Tyskland for 1999 for de nye tyske delstater fravige anvendelsen af den grænse på 90 dyr, der er fastsat i artikel 4b, stk. 1.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 1998.

Labels: 17
6